ข้อกำหนดขอบเขตของงาน**(TOR)**

งานจ้างอ่านมาตรด้วยเครื่องมืออ่านมาตร

ในพื้นที่การประปาส่วนภูมิภาคสาขา **ในสังกัด กปภ.ข.7 จำนวน 20 แห่ง**

-------------------------------------------------

1. ความเป็นมา

**เนื่องจากการประปาส่วนภูมิภาคเขต 7** ได้ว่าจ้างบริษัท พร้อม วอเตอร์โซลูชั่น จำกัด อ่านมาตรและบันทึกข้อมูลการใช้น้ำของผู้ใช้น้ำพร้อมคำนวณจัดพิมพ์ใบแจ้งหนี้และส่งใบแจ้งหนี้ค่าน้ำประปา มาใช้ในพื้นที่ กปภ.สาขาในสังกัด จำนวน 6 สาขา คือ การประปาส่วนภูมิภาคสาขาอุดรธานี, หนองบัวลำภู, เลย, หนองคาย, สกลนครและนครพนมซึ่งจะสิ้นสุดสัญญาลงในวันที่ 12 กรกฎาคม 2555 **และได้**เช่าระบบโทรศัพท์มือถือและเครื่องพิมพ์ใบแจ้งหนี้ชนิดพกพาพร้อมอุปกรณ์จากบริษัท โมซีเลท เทเลคอม จำกัด มาใช้ในพื้นที่ กปภ.สาขาในสังกัด จำนวน 14 สาขา คือ การประปาส่วนภูมิภาคสาขากุมภวาปี, บ้านผือ, บ้านดุง, เชียงคาน, ด่านซ้าย, วังสะพุง, บึงกาฬ, ศรีเชียงใหม่, โพนพิสัย, สว่างแดนดิน, พังโคน, ธาตุพนม, บ้านแพงและศรีสงครามซึ่งจะสิ้นสุดสัญญาลงในวันที่ 31 กรกฎาคม 2555

1. วัตถุประสงค์

การประปาส่วนภูมิภาค เขต 7 มีความประสงค์จะจ้างอ่านมาตรด้วยเครื่องมืออ่านมาตร บันทึกข้อมูลการใช้น้ำ คำนวณและจัดพิมพ์ใบแจ้งหนี้ด้วยเครื่องพิมพ์ชนิดพกพา (Mobile printer) พร้อมส่งใบแจ้งหนี้ และส่งข้อมูลการอ่านมาตรให้การประปาส่วนภูมิภาคสาขาตามวัน เวลา ที่กำหนดเป็นประจำทุกเดือนเมื่อ กปภ. มีการพัฒนาระบบสารสนเทศสนเทศสำหรับงานบริการผู้ใช้น้ำขึ้นใหม่เพื่อให้สอดคล้องกับระบบงานทางธุรกิจ เป็นระบบงานสารสนเทศด้านผู้ใช้น้ำ (Customer Information System : CIS) ผู้รับจ้างต้องพร้อมทำการปรับปรุง แก้ไขรูปแบบใบแจ้งหนี้ค่าน้ำประปา แก้ไขโปรแกรมคำนวณค่าน้ำบนเครื่องมืออ่านมาตร แก้ไขโปรแกรมรับ – ส่ง Text file และงานอื่นๆ ที่เกี่ยวข้องกับระบบงาน CIS เพื่อตอบสนองงานทางธุรกิจของ กปภ.

1. ระยะเวลาและวงเงินจัดจ้าง
   1. **ระยะเวลาดำเนินการจำนวน 36 เดือน**
   2. ราคารวมทั้งสิ้นประมาณ 60,551,330 บาท(หกสิบล้านห้าแสนห้าหมื่นหนึ่งพันสามร้อยสามสิบบาทถ้วน) (รวมภาษีมูลค่าเพิ่ม) โดยมีผู้ใช้น้ำทั้งสิ้นประมาณ 224,558 ราย คิดเป็นค่าจ้างอ่านมาตรรายละ 7.49 บาท
2. คุณสมบัติของผู้ยื่นข้อเสนอ

ผู้ยื่นข้อเสนอจะต้องมีคุณสมบัติและมีหลักฐานแสดงให้เห็นว่าตนมีคุณสมบัติครบถ้วนตามที่กำหนดไว้ ดังต่อไปนี้

4.1 เป็นนิติบุคคลประเภทบริษัทจำกัด หรือบริษัทมหาชนจำกัด หรือห้างหุ้นส่วนจำกัด หรือห้าง

หุ้นส่วนสามัญนิติบุคคลที่จดทะเบียนในประเทศไทย และจดทะเบียนภาษีมูลค่าเพิ่ม ผู้ยื่น

ข้อเสนอดังกล่าวจะต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการที่ได้แจ้ง

เวียนชื่อแล้วและไม่มีพฤติกรรมใด ๆ ที่แสดงให้เห็นว่าเป็นผู้ทิ้งงาน ตามระเบียบสำนัก  
 นายกรัฐมนตรีว่าด้วยการพัสดุ พ.ศ. 2535 และฉบับที่แก้ไขเพิ่มเติม

* 1. มีทุนจดทะเบียน ที่ชำระค่าหุ้นแล้วก่อนวันยื่นข้อเสนอไม่ต่ำกว่า 1 ล้านบาท และรายงานแสดงงบการเงินจากผู้สอบบัญชีรับอนุญาต(ถ้ามี)
  2. ต้องไม่เป็นผู้มีผลประโยชน์ร่วมกันกับผู้ยื่นข้อเสนอรายอื่น หรือไม่เป็นผู้กระทำอันเป็นการขัดขวางการแข่งขันอย่างเป็นธรรม ในการยื่นข้อเสนอและการประมูลจ้างด้วยระบบอิเล็กทรอนิกส์ (e-auction) ครั้งนี้ โดย กปภ. จะยึดถือวิธีการพิจารณาตามระเบียบสำนักนายกรัฐมนตรีว่าด้วยการพัสดุ พ.ศ. 2535 และฉบับแก้ไขเพิ่มเติม
  3. ในกรณีมอบอำนาจให้ผู้แทนยื่นข้อเสนอ ผู้ยื่นข้อเสนอจะต้องแนบเอกสารการมอบอำนาจให้เป็นตัวแทนของนิติบุคคล หรือให้เป็นตัวแทนของแต่ละนิติบุคคลพร้อมปิดอากรแสตมป์ตามที่กฎหมายกำหนดในการยื่นข้อเสนอดังกล่าว พร้อมทั้งแนบสำเนาบัตรประจำตัวประชาชนที่รับรองสำเนาถูกต้องของผู้มอบอำนาจและผู้รับมอบอำนาจไปด้วย
  4. ผู้ยื่นข้อเสนอ จะต้องเป็นผู้มีชื่อในทะเบียนผู้ซื้อเอกสารข้อเสนอ
  5. **บุคคลหรือนิติบุคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ**
  6. **บุคคลหรือนิติบุคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ**
  7. **คู่สัญญาต้องรับจ่ายเงินผ่านบัญชีเงินฝากกระแสรายวัน เว้นแต่การรับจ่ายเงินแต่ละครั้ง ซึ่งมีมูลค่าไม่เกินสามหมื่นบาทคู่สัญญาอาจรับจ่ายเป็นเงินสดก็ได้**

1. ขอบเขตของงานที่ผู้เสนอจะต้องดำเนินการ

ผู้ยื่นข้อเสนอซึ่งได้รับคัดเลือกให้เป็นผู้รับจ้างต้องดำเนินการตามขอบเขตของงาน **ดังนี้**

* 1. ต้องอ่านมาตรผู้ใช้น้ำทั้งหมดทุกราย ทุกเดือน
  2. ต้องอ่านมาตร ตั้งแต่วันที่ 1 และให้แล้วเสร็จทุกรายภายในวันที่ 15 ของทุกเดือน
  3. ต้องส่งแผนการอ่านมาตร ให้ผู้ว่าจ้างก่อนเริ่มอ่านมาตรไม่น้อยกว่า 5 วันทำการของทุกเดือน
  4. ต้องมีโปรแกรมคำนวณค่าน้ำบนเครื่องมืออ่านมาตร ซึ่งเป็นไปตามระเบียบและข้อบังคับของ กปภ. เครื่องมืออ่านมาตรและโปรแกรมคำนวณค่าน้ำบนเครื่องมืออ่านมาตรต้องสามารถอ่านค่าพิกัด GPS มาตรวัดน้ำของผู้ใช้น้ำได้ด้วย และต้องมีโปรแกรมการรับ – ส่ง Text File ตามรูปแบบที่ กปภ. กำหนด
  5. ต้องรับข้อมูลในรูปแบบ Text File ตามรูปแบบที่ กปภ. กำหนด จากผู้ว่าจ้างเพื่อใช้อ่านมาตรตามเส้นทางอ่านมาตรที่ได้เสนอไว้ตามข้อ 5.3 โดยที่ผู้ว่าจ้างจะให้ข้อมูลได้ไม่เกิน 2 วันก่อนอ่านมาตร
  6. ต้องมีเจ้าหน้าที่รับ-ส่งข้อมูลอ่านมาตรร่วมกับเจ้าหน้าที่ของผู้ว่าจ้างทุกวัน
  7. ต้องส่งข้อมูลในรูปแบบของText Fileตามรูปแบบที่ กปภ. กำหนด ที่อ่านและผ่านการประมวลผลค่าน้ำประปาแล้ว ไปให้การประปาส่วนภูมิภาคสาขาภายในเวลาที่การประปาส่วนภูมิภาคสาขากำหนด ทั้งนี้ต้องไม่เกิน เวลา 10.00 น.ของวันถัดไปนับแต่วันที่อ่านมาตรโดยข้อมูลดังกล่าวต้องตรงกับข้อมูลในใบแจ้งหนี้ที่ส่งให้ผู้ใช้น้ำในงวดนั้น ๆ
  8. ต้องอ่านและบันทึกข้อมูลการใช้น้ำพร้อมคำนวณ/พิมพ์ใบแจ้งหนี้ โดยเครื่องพิมพ์ชนิดพกพา (Mobile printer) และส่งใบแจ้งหนี้ให้ผู้ใช้น้ำทันที ตั้งแต่วันที่ 1 และให้แล้วเสร็จทุกรายภายใน วันที่ 15 ของทุกเดือน โดยให้ทำงานภายในช่วงเวลา 6.00-18.00 น. ของวันดังกล่าวรายละเอียดตามเอกสารแนบ 12

การดำเนินการตามวรรคหนึ่งจะต้องดำเนินการให้ตรงกับวันที่เดิมของทุกเดือน ในช่วงระยะเวลาใดเวลาหนึ่ง ระหว่างวันที่ 1 ถึง 15 ของทุกเดือน ทั้งนี้ ยินยอมให้คลาดเคลื่อนได้ไม่เกิน +/- 2 วัน โดยระยะเวลาที่ยินยอมให้คลาดเคลื่อนดังกล่าวต้องอยู่ภายในกรอบระยะเวลา ตั้งแต่วันที่ 1 ถึง 15 ของทุกเดือน

* 1. ต้องจัดเจ้าหน้าที่ประจำการประปาส่วนภูมิภาคสาขาจำนวน 21 คน

โดยใช้เกณฑ์การจัดพนักงานประจำสำนักงานและจำนวนกล้องถ่ายรูปตามตารางข้างล่างนี้

|  |  |  |
| --- | --- | --- |
| จำนวนผู้ใช้น้ำ | จำนวนพนักงาน(คน) | จำนวนกล้อง(กล้อง) |
| 0 – 20,000 | 1 | 1 |
| 20,001 – 50,000 | 2 | 2 |
| 50,001 – 90,000 | 2 | 3 |
| 90,001 ขึ้นไป | 2 | 4 |

**พร้อมทั้งจัดให้มีเครื่องมือและเครื่องใช้สำนักงานให้ครบถ้วนตามที่ระบุในใบยืนยันราคาค่าจ้างอ่านมาตร ฯ ตามภาคผนวก1**

* 1. ต้องจัดหาเครื่องมืออ่านมาตรและเครื่องพิมพ์ชนิดพกพา(Mobileprinter) และต้องเป็นเครื่องใหม่และไม่เคยใช้งานที่ไหนมาก่อน เท่านั้น จำนวน 95 ชุด (ผู้ใช้น้ำ 3,000 ราย/ชุด/พนักงานอ่านมาตร 1 คน) และกล้องถ่ายรูปจำนวน 21 กล้อง
  2. ต้องจัดพิมพ์ใบแจ้งหนี้ซึ่งมีคุณลักษณะเฉพาะ(Specification) ตามที่ระบุตาม**ภาคผนวก2** และให้ใช้รูปแบบตามที่ กปภ.กำหนดตามภาคผนวก**3**แบบที่ 1**ภาคผนวก3/1**และ กปภ.ยินยอมให้ใช้พื้นที่กึ่งหนึ่งซึ่งอยู่ด้านหลังของใบแจ้งหนี้เพื่อโฆษณา/ประชาสัมพันธ์ตามรูปแบบใบแจ้งหนี้แบบที่ 2 ตาม**ภาคผนวก3/2**

ในกรณีที่ผู้ยื่นข้อเสนอต้องการใช้พื้นที่เพื่อดำเนินการตามวรรคหนึ่ง ผู้ยื่นข้อเสนอจะต้องปฏิบัติตามเงื่อนไขที่ กปภ. กำหนด และจะต้องได้รับความเห็นชอบจาก กปภ. ก่อน

เมื่อ กปภ. มีการพัฒนาระบบสารสนเทศสนเทศสำหรับงานบริการผู้ใช้น้ำขึ้นใหม่เพื่อให้สอดคล้องกับระบบงานทางธุรกิจ เป็นระบบงานสารสนเทศด้านผู้ใช้น้ำ (Customer Information System : CIS) ผู้รับจ้างต้องพร้อมทำการปรับปรุง แก้ไขรูปแบบใบแจ้งหนี้ค่าน้ำประปารูปแบบตามที่ กปภ. กำหนด แก้ไขโปรแกรมคำนวณค่าน้ำบนเครื่องมืออ่านมาตร แก้ไขโปรแกรมรับ – ส่ง Text file และงานอื่นๆ ที่เกี่ยวข้องกับระบบงาน CIS

* 1. ต้องทำแผนที่เส้นทางการอ่านมาตรเรียงตามลำดับก่อนหลังเสนอให้ผู้ว่าจ้างทุกสิ้นเดือนกันยายน ของทุกปี
  2. ต้องสำรวจตรวจสอบประเภทผู้ใช้น้ำให้เป็นไปตามระเบียบของ กปภ. และต้องแจ้งให้ผู้ว่าจ้างทราบภายใน 2 วันทำการหลังจากวันที่อ่านมาตรของเส้นทางนั้น
  3. ต้องส่งรายงานพร้อมภาพถ่ายประกอบให้ผู้ว่าจ้างทราบทุกวันที่อ่านมาตรหากพบว่ามีการลักใช้น้ำ มาตรวัดน้ำชำรุด มาตรตายมาตรวัดน้ำหาย ลวดตีตรามาตรขาด ผู้ใช้น้ำไม่มีข้อมูลอยู่ในระบบฐานข้อมูล หรือกรณีอื่น ๆ ที่ทำให้อ่านมาตรไม่ได้
  4. ต้องดำเนินการอ่านมาตรเอง ห้ามจ้างผู้รับจ้างรับช่วงทำงาน
  5. เอกสารต่างๆ ที่เกี่ยวกับการดำเนินงาน เช่น ใบแจ้งหนี้ เมื่อพิมพ์ผิด หรือไม่ใช้แล้วต้องยกเลิกรายการนั้น ๆ ทันทีและต้องส่งมอบให้ผู้ว่าจ้างภายใน 3 วันทำการ โดยต้องส่งรายงานการแก้ไขทุกวันที่ทำการอ่านมาตรว่ามีการแก้ไขข้อมูลของผู้ใช้น้ำรายใด
  6. กรณีที่ กปภ. มีการแก้ไขระเบียบหรือข้อบังคับที่เกี่ยวข้องกับการคำนวณค่าน้ำประปา ผู้รับจ้างจะต้องแก้ไขโปรแกรมให้ทันตามกำหนด
  7. **เครื่องมืออ่านมาตรต้องรองรับเทคโนโลยี รายละเอียดตาม**ภาคผนวก 10
  8. **ต้องจัดทำกล่องใส่ใบแจ้งหนี้ ขนาดตามใบแจ้งหนี้ของการประปาส่วนภูมิภาค (ตามภาคผนวก 3) ติดไว้ที่หน้าบ้านให้กับผู้ใช้น้ำรายใหม่ของ กปภ. ทุกรายตลอดอายุสัญญา**

1. ข้อกำหนดของข้อเสนอ

ผู้ยื่นข้อเสนอ ต้องจัดทำข้อเสนอโดยใช้ภาษาไทยเป็นหลัก ยกเว้นข้อกำหนดรายละเอียด (Specification)ของวัสดุเครื่องมือ เครื่องใช้ที่เป็นภาษาต่างประเทศให้ใช้เป็น ภาษาอังกฤษได้พร้อมทั้งต้องลงลายมือชื่อของผู้มีอำนาจและประทับตรา(ถ้ามี)ทุกแผ่น และหาก มีการแก้ไขเพิ่มเติมจะต้องมีลายมือชื่อผู้มีอำนาจกำกับ และประทับตรา(ถ้ามี)ทุกครั้ง

ข้อเสนอประกอบด้วย 2 ส่วน ผู้ยื่นข้อเสนอจะต้องแยกข้อเสนอเป็น 2 ซอง คือ

ส่วนที่ 1 (ซองที่ 1) ข้อเสนอด้านคุณสมบัติของผู้ยื่นข้อเสนอ

ส่วนที่ 2 (ซองที่ 2) ข้อเสนอด้านเทคนิคที่แสดงรายละเอียดตาม TOR

กรณีมีผู้ยื่นข้อเสนอมากกว่า 1 ราย จะใช้วิธีการเสนอตามระเบียบสำนักนายกรัฐมนตรีว่าด้วย การพัสดุ พ.ศ.2535 และฉบับที่แก้ไขเพิ่มเติมหรือระเบียบสำนักนายกรัฐมนตรีว่าด้วยการพัสดุ ด้วยวิธีการทางระบบอิเล็กทรอนิกส์ (e-auction) พ.ศ. 2549 แล้วแต่กรณีโดย กปภ. สงวน สิทธิ์ที่จะคัดเลือกตามความเหมาะสม

* 1. **ข้อเสนอด้านคุณสมบัติของผู้ยื่นข้อเสนอ**

ผู้ยื่นข้อเสนอต้องยื่นเอกสารข้อเสนอด้านคุณสมบัติ ให้เป็นไปตามคุณสมบัติผู้ยื่นข้อเสนอ ในกรณีที่เป็นสำเนาเอกสารจะต้องรับรองสำเนาถูกต้องด้วย

* 1. ข้อเสนอด้านเทคนิครายละเอียดตามภาคผนวก 4 **ให้ประกอบด้วย**
     1. **บทสรุปข้อเสนอ**
     2. **วิธีการดำเนินงาน และความพร้อมในการดำเนินงาน**
        1. **ความเข้าใจในวิธีการอ่านมาตรและบันทึกข้อมูลการใช้น้ำ พร้อมพิมพ์ใบแจ้งหนี้ให้ผู้ใช้น้ำโดยเครื่องมืออ่านมาตรและ**เครื่องพิมพ์ใบแจ้งหนี้ชนิดพกพา (Mobileprinter) **ส่งให้กับผู้ใช้น้ำ**
        2. ประสิทธิภาพของ**เครื่องมืออ่านมาตรและ**เครื่องพิมพ์ใบแจ้งหนี้ชนิดพกพา(Mobileprinter) (ต้องมีการสาธิตและทดสอบภาคสนาม)

การสาธิต ให้ผู้ยื่นข้อเสนอไปทดสอบได้ที่ กองเทคโนโลยีสารสนเทศ การประปาส่วนภูมิภาคเขต 7

ใน ระหว่างวันที่ ………...เดือน…………..…….พ.ศ. ………..…. เวลา ……..….. น.

ถึงวันที่ ............ เดือน .......................... พ.ศ. ................เวลา ...................น.

* + - 1. มาตรการ/แนวทางการบำรุงรักษาและการทดแทน**เครื่องมืออ่านมาตรและ**เครื่องพิมพ์ใบแจ้งหนี้ชนิดพกพา (Mobileprinter)
      2. **การจัดส่งข้อมูล**
    1. การจัดรูปองค์กรในการดำเนินงาน บุคลากรหลัก ประสบการณ์ และหน้าที่รับผิดชอบของบุคลากรหลัก รวมทั้งจำนวนบุคลากรสนับสนุน
    2. แผนการดำเนินงาน (การอ่านมาตรและเส้นทางอ่านมาตรการสำรวจและแจ้งข้อมูลการเปลี่ยนแปลงประเภทผู้ใช้น้ำ รายงานสิ้นวัน รายงานประจำเดือน เป็นต้น)

1. ข้อกำหนดทั่วไปเกี่ยวกับการยื่นข้อเสนอ
   1. เอกสารประกอบการยื่นข้อเสนอ จะจำหน่ายที่…………………………....................................................เลขที่ ………….…………ถนน……………………..……………แขวง/ตำบล.....................................................เขต/อำเภอ.....................................จังหวัด..........................................รหัสไปรษณีย์….....................หมายเลขโทรศัพท์..............................................ระหว่างวันที่ …………..……………………………...........ถึงวันที่ ………………………………………….……………….… เวลา .…………………………………………….….น. ในราคาชุดละ …………..............………… บาท ภาษีมูลค่าเพิ่ม……………......................................................บาท รวมเป็นเงิน.......................................................บาท ผู้ซื้อเอกสารประกอบการยื่นข้อเสนอ สามารถชำระเป็นเงินสด หรือตั๋วแลกเงินธนาคาร หรือแคชเชียร์เช็ค สั่งจ่ายในนาม “การประปาส่วนภูมิภาค” เมื่อชำระเงินซื้อเอกสารดังกล่าว ข้างต้นแล้ว กปภ.จะไม่คืนให้ไม่ว่ากรณีใด ๆ
   2. ผู้ยื่นข้อเสนอจะต้องยื่นข้อเสนอที่บรรจุไว้ในซองหรือในกล่องที่ปิดผนึกเรียบร้อย จ่าหน้าซองถึง “คณะกรรมการประกวดราคา จ้างอ่านมาตรด้วยเครื่องมืออ่านมาตร” พร้อมจดหมายนำส่งข้อเสนองานจ้างผู้รับจ้างฯ ตาม**เอกสารแนบ** **10** ยื่นต่อคณะกรรมการประกวดราคา

ณ………………………………….. …………………………………………………เลขที่ …………..…..………..…………...…... แขวง/ตำบล ……………………………………………เขต/อำเภอ .................................................................... จังหวัด ....................................................................รหัสไปรษณีย์ ........................................ ในระหว่างวันที่ ..................................... ถึงวันที่.............................................เวลา ..........................................น. เมื่อพ้นกำหนดเวลายื่นข้อเสนอแล้ว จะไม่รับข้อเสนอและเอกสารอื่นใดโดยเด็ดขาด

* 1. ผู้ยื่นข้อเสนอจะต้องวางหลักประกันซองมีมูลค่า …………………………….…………........... บาท พร้อมกับข้อเสนอ โดยอาจเป็นเงินสด หรือตั๋วแลกเงินธนาคาร หรือแคชเชียร์เช็คสั่งจ่ายในนาม “การประปาส่วนภูมิภาค” หรือพันธบัตรรัฐบาล หรือพันธบัตรรัฐวิสาหกิจไทย หรือหนังสือค้ำประกันของธนาคารตามแบบหนังสือค้ำประกันซองตาม**เอกสารแนบ 7/1** ซึ่งออกโดยธนาคารที่ได้รับอนุญาตให้ประกอบกิจการในประเทศไทย
  2. กปภ. จะคืนหลักประกันซองให้ผู้ยื่นข้อเสนอ ในกรณีดังต่อไปนี้
     1. ผู้ยื่นข้อเสนอ ที่ขาดคุณสมบัติตามที่ระบุในคุณสมบัติของผู้ยื่นข้อเสนอ
     2. ผู้ยื่นข้อเสนอ ที่ได้คะแนนด้านเทคนิคต่ำกว่าเกณฑ์ตัดสิน
     3. ผู้ยื่นข้อเสนอ ที่ไม่ได้รับการพิจารณาให้เข้าแข่งขันเสนอราคา
     4. ผู้ยื่นข้อเสนอ ที่ไม่ได้รับการคัดเลือกไว้เจรจาต่อรอง
     5. ผู้ยื่นข้อเสนอที่รับการคัดเลือกไว้เจรจาต่อรองทั้งหมด กปภ.จะคืนหลักประกันซองให้ต่อ เมื่อมีการลงนามในสัญญากับผู้ที่ได้รับการคัดเลือกหรือยกเลิกการเจรจาต่อรองกับรายนั้นหรือทั้งหมด

ทั้งนี้ กปภ.จะคืนหลักประกันซองตามที่ระบุในข้อ 7.4.1-7.4.5 ภายใน 15 วัน โดยไม่มีดอกเบี้ย

1. การยื่นข้อเสนอ

ผู้ยื่นข้อเสนอ จะต้องยื่นข้อเสนอซึ่งใช้ภาษาไทยเป็นหลัก ประกอบด้วยข้อเสนอต้นฉบับ 1 ชุด และสำเนาอีก 5 ชุด แต่ละชุดประกอบด้วยข้อเสนอ 2 ส่วน และต้องยื่นพร้อมกัน คือ

ส่วนที่ 1 (ซองที่ 1) ข้อเสนอด้านข้อเสนอด้านคุณสมบัติของผู้ยื่นข้อเสนอ

ส่วนที่ 2 (ซองที่ 2) ข้อเสนอด้านเทคนิคที่แสดงรายละเอียดตาม TOR

1. การพิจารณาข้อเสนอ

กปภ.จะพิจารณาข้อเสนอด้านคุณสมบัติผู้ยื่นข้อเสนอเป็นลำดับแรก และจะพิจารณาข้อเสนอด้านเทคนิคเป็นลำดับถัดไปการให้คะแนนข้อเสนอด้านเทคนิคจะใช้หลักเกณฑ์ซึ่งมีรายละเอียดตาม**ภาคผนวก4** โดยที่ผู้ยื่นข้อเสนอจะต้องผ่านเกณฑ์ตัดสินที่ 80 คะแนน จากคะแนนเต็ม 100 คะแนนทั้งนี้ผู้ผ่านเกณฑ์ทุกรายจะได้รับสิทธิ์ให้เข้าแข่งขันเสนอราคาค่าจ้างผ่านทางระบบอิเล็กทรอนิกส์(e-auction)

คณะกรรมการประกวดราคาจะเป็นผู้พิจารณาราคาและผู้ยื่นข้อเสนอต้องกำหนดยืนราคา ไม่น้อยกว่า 90 วันนับจากวันยื่นข้อเสนอ ตามระเบียบสำนักนายกรัฐมนตรีว่าด้วยการพัสดุพ.ศ.2535 และฉบับที่แก้ไขเพิ่มเติมหรือระเบียบสำนักนายกรัฐมนตรีว่าด้วยการพัสดุด้วยวิธีการทางระบบอิเล็กทรอนิกส์ (e-auction) พ.ศ. 2549 แล้วแต่กรณี

1. วิธีการคัดเลือก

10.1 ผู้ยื่นข้อเสนอที่ขาดคุณสมบัติตามที่ระบุในคุณสมบัติของผู้ยื่นข้อเสนอ และมิได้วางหลักประกันซองตามข้อ 7.3 จะไม่ได้รับการพิจารณาข้อเสนอด้านเทคนิค และไม่ได้รับสิทธิ์ให้เข้าแข่งขันเสนอราคา

* 1. ผู้ยื่นข้อเสนอที่มีคุณสมบัติตรงตามที่ระบุในคุณสมบัติของผู้ยื่นข้อเสนอ และข้อ 7.3 จะได้รับการเปิดซองและพิจารณาข้อเสนอด้านเทคนิคพร้อมกัน ผู้ที่ได้คะแนนข้อเสนอด้านเทคนิคที่ผ่านเกณฑ์คะแนนตัดสินที่ 80 คะแนน จากคะแนนเต็ม 100 คะแนนทุกราย จะได้รับสิทธิ์ให้เข้าแข่งขันเสนอราคาค่าจ้างผ่านทางระบบอิเล็กทรอนิกส์(e-auction)
  2. ผู้ยื่นข้อเสนอที่ได้รับสิทธิ์ให้เข้าแข่งขันเสนอราคาทุกราย จะต้องเสนอราคาค่าจ้างงานนี้ผ่านทางระบบอิเล็กทรอนิกส์(e-auction) โดยราคาสูงสุดที่เสนอจะต้องเริ่มต้นที่ 7.00 บาท/ราย (ไม่รวมภาษีมูลค่าเพิ่ม) และผู้เสนอราคาต่ำสุดจะได้รับแจ้งให้ไปเจรจารายละเอียดของราคางานต่อหน่วยและราคางานรวม พร้อมเงื่อนไขของสัญญากับคณะกรรมการประกวดราคา หากผู้ที่ได้รับแจ้งไม่ไปเจรจาภายในเวลาที่คณะกรรมการ ฯ กำหนด กปภ.จะยึดหลักประกันซองรายนั้น และจะเชิญผู้ที่เสนอราคาต่ำลำดับที่ 2 ไปเจรจารายละเอียดบนหลักการเดียวกัน หากการเจรจารายละเอียดสำเร็จ กปภ.จะเชิญผู้ยื่นข้อเสนอรายนั้นไปลงนามในสัญญากับ กปภ.หากผู้ยื่นข้อเสนอที่ได้รับเชิญไม่ไปลงนามในสัญญาภายในระยะเวลาที่กำหนด กปภ.จะยึดหลักประกันซองของรายนั้น และคณะกรรมการ ฯ จะดำเนินการเจรจารายละเอียดกับรายที่ 3 ต่อไปบนหลักการเดียวกัน
  3. กปภ. สงวนสิทธิ์ที่จะไม่รับพิจารณาข้อเสนอทั้งหมดหรือบางส่วน หรืออาจจะยกเลิกการจ้างงานดังกล่าวข้างต้น ทั้งนี้เพื่อประโยชน์ของ กปภ.เป็นสำคัญ โดยให้ถือว่าการตัดสินของ กปภ.เป็นที่สุดและเด็ดขาด ผู้ยื่นข้อเสนอจะเรียกร้องค่าเสียหายใด ๆ มิได้

11. หลักเกณฑ์ในการทำสัญญา

* 1. เมื่อผู้ยื่นข้อเสนอได้รับการพิจารณาให้เป็นผู้รับจ้างอ่านมาตรแล้ว กปภ.จะกำหนดวันทำสัญญาต่อกัน โดยขอบเขตของงาน(TOR) และรายละเอียดข้อเสนอของผู้ยื่นข้อเสนอ ตลอดจนข้อเสนอเพิ่มเติมในระหว่างการเจรจาและใบยืนยันค่าจ้างตาม**ภาคผนวก1**ให้ถือเป็นส่วนหนึ่งของสัญญาด้วยทั้งนี้ผู้ยื่นข้อเสนอซึ่งแต่นี้ไปจะเรียกว่า“ผู้รับจ้าง”จะต้องส่งผู้แทนที่มีอำนาจตามกฎหมายไปลงนามในสัญญาตามแบบสัญญาการจ้างฯ ตาม**ภาคผนวก5**ภายใน7วันนับจากวันที่ได้รับแจ้งเป็นลายลักษณ์อักษรจาก กปภ.
  2. ในกรณีที่ กปภ. มีความจำเป็นไม่อาจลงนามในสัญญาได้ตามระยะเวลาที่กำหนดและจำเป็นต้องเลื่อนกำหนดระยะเวลาในการลงนามในสัญญาออกไป ผู้รับจ้างต้องยินยอมทำสัญญาตามกำหนดที่เลื่อนออกไปนั้น โดยไม่ถือเป็นข้อผิดสัญญาอันจะนำมากล่าวอ้างเพื่อเรียกร้องสิทธิ์ใดๆ จาก กปภ.
  3. ผู้รับจ้างต้องวางหลักประกันสัญญาเป็นจำนวนร้อยละ5 ของอัตราค่าจ้างต่อ 12 เดือน ในวันลงนามในสัญญา หลักประกันสัญญาดังกล่าวอาจเป็นเงินสด หรือตั๋วแลกเงิน หรือพันธบัตรรัฐบาลไทย หรือพันธบัตรรัฐวิสาหกิจไทย หรือหนังสือค้ำประกันของธนาคารตามแบบหนังสือค้ำประกันสัญญาตามภาคผนวก**6/1**ซึ่งออกโดยธนาคารที่ได้รับอนุญาตให้ประกอบกิจการในประเทศไทยและหากในการแจ้งจำนวนโดยรวมของผู้ใช้น้ำมีจำนวนเพิ่มขึ้น ผู้รับจ้างจะต้องนำหลักประกันมาวางเพิ่มเติมตามปริมาณที่เปลี่ยนแปลงไปให้ครบจำนวนภายใน 15 วัน หลักประกันดังกล่าวมีอายุ 12 เดือนแต่ละรอบเวลา และผู้รับจ้างจะต้องนำหลักประกันใหม่ไปมอบให้ผู้ว่าจ้างภายใน 15 วัน นับแต่ได้รับแจ้งวันครบรอบระยะเวลา 12 เดือนและผู้ว่าจ้างจะคืนหลักประกันเดิมให้ภายใน 15 วัน โดยไม่มีดอกเบี้ย

12. หลักเกณฑ์การพิจารณาประสิทธิภาพการทำงาน

นอกจากมีคณะกรรมการตรวจรับพัสดุทำหน้าที่พิจารณาการดำเนินงานของผู้รับจ้างตามขอบเขตงานจ้างแล้วยังจะมีคณะกรรมการประเมินผล ที่ กปภ.แต่งตั้งขึ้นเพื่อทำหน้าที่ประเมินผลการทำงานของผู้รับจ้าง ตามระยะเวลาและหลักเกณฑ์ดังต่อไปนี้ด้วย

* 1. ประเมินผลการดำเนินงานของผู้รับจ้างทุกเดือน ในระยะเวลา 3 เดือนแรก นับตั้งแต่เริ่มมีการดำเนินการตามสัญญา และทุก 6 เดือนถัดไป จนสิ้นสุดระยะเวลาของสัญญา
  2. หลักเกณฑ์การประเมินผลให้เป็นไปตามแบบประเมินตามภาคผนวก**7** หากผู้รับจ้างอ่านมาตรได้รับคะแนนการประเมินผลน้อยกว่าหรือเท่ากับ 49ติดต่อกัน 2ครั้ง และ/หรือ รวมทั้งหมด 3ครั้ง(เริ่มนับตั้งแต่สัญญามีผลบังคับใช้)กปภ.มีสิทธิ์บอกเลิกสัญญาได้

13. การจ่ายเงินค่าจ้าง

กปภ.จะจ่ายเงินค่าจ้างให้เป็นรายเดือนหรือเมื่อผู้รับจ้างดำเนินการในแต่ละรายการแล้วเสร็จโดยผู้รับจ้าง**จะต้องจัดทำรายงานงานที่ได้ดำเนินการแล้วเสร็จ**พร้อมทั้งระบุจำนวนเงินที่ขอเบิกจ่าย เสนอต่อคณะกรรมการตรวจรับพัสดุโดยมีเงื่อนไข ดังนี้

12.1 กปภ. จะจ่ายเงินค่าจ้างให้ผู้รับจ้าง ณ การประปาส่วนภูมิภาคเขต 7 ตามจำนวนมาตรที่อ่าน ได้และบันทึกข้อมูลการใช้น้ำพร้อมคำนวณ/จัดพิมพ์ใบแจ้งหนี้และส่งใบแจ้งหนี้ค่าน้ำประปา โดยผลงานที่ทำได้ต้องครบถ้วนสมบูรณ์และหลังจาก**คณะกรรมการตรวจ**รับพัสดุ**ได้ตรวจรับงาน เรียบร้อยแล้ว** ภายใน 30 วัน นับแต่ได้รับการแจ้งหนี้

* 1. กปภ. จะงดจ่ายเงินค่าจ้างในทุกส่วนที่ตรวจพบว่ามีข้อมูลไม่ถูกต้องครบถ้วน บันทึกข้อมูลการใช้น้ำพร้อมคำนวณ/จัดพิมพ์ใบแจ้งหนี้และส่งใบแจ้งหนี้ค่าน้ำประปา และ/หรือ มีการแจ้งหนี้ค่าน้ำไม่ถูกต้อง จนกว่าผู้รับจ้างจะแก้ไขให้ถูกต้องสมบูรณ์ และได้รับการรับรองจากคณะกรรมการตรวจรับพัสดุอีกครั้งหนึ่ง

14. การสงวนสิทธิ์

กปภ. สงวนสิทธิ์ที่จะยกเลิกการจ้างงาน หรืออาจยกเลิกการพิจารณาข้อเสนอโดยผู้รับจ้างไม่มีสิทธิ์เรียกค่าเสียหายหรือค่าใช้จ่ายใดๆ ทั้งสิ้นจาก กปภ.ในกรณีดังต่อไปนี้

* 1. นำโปรแกรมฯ ที่ไม่ผ่านการทดสอบด้านเทคนิค ตามข้อ 6.2 มาใช้
  2. ติดตั้งโปรแกรมฯ โดยไม่ได้รับอนุญาตจากผู้ว่าจ้าง
  3. เข้าไปแก้ไขข้อมูลในฐานข้อมูล โดยไม่ได้รับอนุญาต
  4. มีปัญหาในการบริหารงานของผู้รับจ้างเอง
  5. มีผลงานไม่ผ่านเกณฑ์การประเมินผลของคณะกรรมการประเมินผล ซึ่งมีผลให้ กปภ.ใช้สิทธิ์บอกเลิกสัญญา และเข้าดำเนินการแทนทันที ในกรณีนี้ผู้รับจ้างจะต้องเป็นผู้รับผิดชอบค่าใช้จ่ายที่เกิดขึ้นทั้งหมดจนสิ้นสุดสัญญา

1. **สิ่งที่ผู้ว่าจ้างดำเนินการให้**

กปภ. จะอำนวยความสะดวกในการจัดสถานที่ให้เจ้าหน้าที่ของผู้รับจ้างประจำการประปาส่วนภูมิภาคสาขา ใช้ในการปฏิบัติงานภายในการประปาส่วนภูมิภาคสาขา หากค่าใช้จ่ายของการประปาส่วนภูมิภาคสาขาเพิ่มขึ้นอันเกิดจากผู้รับจ้าง เช่น ค่าไฟฟ้า, ค่าโทรศัพท์ ผู้จัดการประปาจะใช้ดุลยพินิจเรียกเงินชดเชยจากผู้รับจ้างตามความเหมาะสม

1. **การบอกเลิกสัญญา**

กรณีผู้รับจ้างปฏิบัติผิดสัญญา กปภ. ข้อหนึ่งข้อใด ผู้ว่าจ้างมีสิทธิบอกเลิกสัญญาได้ทันที โดยไม่จำเป็นต้องเตือนหรือบอกกล่าวให้ผู้รับจ้างปฏิบัติตามสัญญา

1. **การปรับและอัตราค่าปรับ**
   1. กรณีอ่านมาตร/แจ้งหนี้ไม่ได้ ภายในระยะเวลาที่กำหนดตามข้อ 5.2 และข้อ 5.8 ผู้รับจ้างต้องชำระค่าปรับให้ กปภ. เป็นรายวัน ในอัตราวันละ 100 บาทต่อใบแจ้งหนี้ค่าน้ำประปา 1 ฉบับ โดยนับตั้งแต่วันที่ที่ต้องจัดส่งข้อมูลให้การประปาส่วนภูมิภาคสาขา และเศษของวันให้นับเป็น 1 วัน
   2. กรณีส่งข้อมูลที่อ่านมาตรแล้ว ตามรูปแบบ Text File ที่ กปภ. กำหนด ให้ กปภ.สาขา ไม่ได้ ภายในระยะเวลาที่กำหนด ผู้รับจ้างต้องชำระค่าปรับให้ กปภ.เป็นรายวัน ในอัตราวันละ 1,000 บาทต่อแผนการอ่านมาตรในแต่ละวัน นับจากวันที่ต้องจัดส่งให้การประปาส่วนภูมิภาคสาขา จนถึงวันที่ กปภ. ได้รับข้อมูลดังกล่าวโดยเรียบร้อยสมบูรณ์ และเศษของวันให้นับเป็น 1 วัน
   3. กรณี กปภ. ตรวจพบและพิสูจน์ได้ว่าตัวเลขในใบแจ้งหนี้/การแจ้งประเภทผู้ใช้น้ำ/ข้อมูลการอ่านมาตรใน Text File ไม่ถูกต้องตรงกับความเป็นจริง ตามระเบียบของ กปภ. รวมทั้งกรณีอ่านขาดผู้รับจ้างจะต้องรับผิดชดใช้เงินในจำนวนที่เรียกเก็บขาดไปให้ กปภ. ทันที พร้อมกับค่าปรับ 100 บาทต่อใบแจ้งหนี้ 1 ฉบับ
   4. กรณีผู้รับจ้างนำเครื่องอ่านมาตรและ/หรือเครื่องพิมพ์ใบแจ้งหนี้ที่ไม่พร้อมใช้งานไปใช้อ่านมาตรหรือพิมพ์ ใบแจ้งหนี้จนเป็นเหตุให้การพิมพ์ตัวอักษร ตัวเลขหรือบาร์โค้ด(Bar code)ในใบแจ้งหนี้ค่าน้ำประปาไม่ชัดเจน และเป็นเหตุให้ผู้ใช้น้ำไม่สามารถนำไปชำระเงินค่าน้ำกับตัวแทนรับชำระค่าน้ำได้มากกว่า 5% ต่อ 1 เส้นทางอ่านมาตรผู้รับจ้างจะต้องชำระค่าปรับเป็นจำนวนเงิน 5,000 บาทต่อ1 เส้นทางอ่านมาตรและผู้ว่าจ้างจะต้องทำเป็นหนังสือแจ้งให้กับผู้รับจ้างทราบพร้อมหลักฐานประกอบ
   5. กปภ. จะพิจารณายกเว้นการปรับตามข้อ 17.1-17.4 ในกรณีที่เป็นเหตุเกิดจากความผิด หรือความบกพร่องของผู้ว่าจ้าง หรือเหตุสุดวิสัย หรือเหตุเกิดจากพฤติการณ์อันหนึ่งอันใดที่คู่สัญญาไม่ต้องรับผิดชอบตามกฎหมายและผู้รับจ้างจะต้องทำเป็นหนังสือแจ้งผู้ว่าจ้างทราบพร้อมหลักฐานประกอบ
2. **ภาคผนวก**

ภาคผนวกดังต่อไปนี้ให้เป็นส่วนหนึ่งของข้อกำหนดขอบเขตของงาน (TOR)

ภาคผนวก 1 ใบยืนยันค่าจ้างอ่านมาตร

ภาคผนวก 2 ข้อกำหนดคุณลักษณะเฉพาะ(Specification) แบบพิมพ์ใบแจ้งหนี้

ภาคผนวก 3 รูปแบบพิมพ์ใบแจ้งหนี้ (ด้านหน้า)

ภาคผนวก 3/1 รูปแบบพิมพ์ใบแจ้งหนี้ (ด้านหลัง แบบไม่มีโฆษณา)

ภาคผนวก 3/2 รูปแบบพิมพ์ใบแจ้งหนี้ (ด้านหลัง แบบมีโฆษณา)

ภาคผนวก 4 หลักเกณฑ์การให้คะแนนข้อเสนอด้านเทคนิค

ภาคผนวก 5 สัญญาการจ้างผู้รับจ้างอ่านมาตร

ภาคผนวก 6 แบบหนังสือค้ำประกัน (หลักประกันซอง)

ภาคผนวก 6/1 แบบหนังสือค้ำประกัน (หลักประกันสัญญา)

ภาคผนวก 7 แบบประเมินผลงานจ้างอ่านมาตร

ภาคผนวก 8 แบบจดหมายนำส่งข้อเสนอ

ภาคผนวก 9 แนวทางปฏิบัติงานสำหรับผู้รับจ้างอ่านมาตร

ภาคผนวก 10 มาตรฐานอุปกรณ์อ่านมาตรด้วยเครื่องมืออ่านมาตร

ภาคผนวก 11 แบบฟอร์มหนังสือแจ้งหนี้

ภาคผนวก 12 คู่มือรหัสหมายเหตุการอ่านมาตรด้วยเครื่องมืออ่านมาตร

ภาคผนวก 13 การกำหนดเกณฑ์ปริมาณการใช้น้ำสูง\_ต่ำผิดปกติ

ภาคผนวก 14 แบบฟอร์มรายงาน